

**Ақтау қаласы Өмірзақ ауылы мен Маңғыстау ауылының әкімшілік-аумақтық құрылымдарына өзгерістер енгізу туралы**

Маңғыстау облысы мәслихатының 2005 жылғы 28 қыркүйектегі N 12/214 шешімі және Маңғыстау облысы әкімінің 2005 жылғы 21 қыркүйектегі N 265 қаулысы. Маңғыстау облысының Әділет Департаментінде 2005 жылғы 17 қазанда N 1926 тіркелді

      Ескерту. Тақырыбы жаңа редакцияда - Маңғыстау облыстық мәслихатының 26.02.2016 № 32/484 шешімі және Маңғыстау облысы әкімдігінің 26.02.2016 № 59 қаулысымен (жарияланған күнінен кейін күнтізбелік он күн өткен соң қолданысқа енгізіледі).

      "Қазақстан Республикасының әкімшілік-аумақтық құрылысы туралы" Қазақстан Республикасы Заңын 11-бабы 3-тармағына сәйкес және Ақтау қалалық мәслихаты мен Ақтау қаласы әкімиятының пікірлерін ескере отырып, облыстық мәслихат **ШЕШІМ ЕТТІ** және облыстық әкімият **ҚАУЛЫ ЕТТІ** :

      1. Ақтау қаласының Өмірзақ ауылының әкімшілік-аумақтық құрылымына мына өзгерістер енгізілсін:

      "Синтез", "Дружба", "Мичуринец", "Прогресс", "Химик", "Горняк", "Электрик", "Қаламкас", "Заозерный", "Коктем", "Энергетик" бау-бақша серіктестіктерінің аумағы "ауыл" санатына жатқызылсын;

      аталған аумақтар Ақтау қаласының Өмірзақ ауылының құрамына енгізілсін.

      Ескерту. 1-тармаққа өзгерістер енгізілді – Маңғыстау облыстық мәслихатының 26.02.2016 № 32/484 шешімі және Маңғыстау облысы әкімдігінің 26.02.2016 № 59 қаулысымен (жарияланған күнінен кейін күнтізбелік он күн өткен соң қолданысқа енгізіледі).

      2. Маңғыстау ауылының әкімшілік-аумақтық құрылымына мына өзгерістер енгізілсін:

      "Металлург", "Гранит" бау-бақша серіктестіктерінің және "Маржан-21 ғасыр" өндірістік кооперативінің аумағы "ауыл" санатына жатқызылсын;

      аталған аумақтар Маңғыстау ауылының құрамына енгізілсін.

      Ескерту. 2-тармаққа өзгерістер енгізілді – Маңғыстау облыстық мәслихатының 26.02.2016 № 32/484 шешімі және Маңғыстау облысы әкімдігінің 26.02.2016 № 59 қаулысымен (жарияланған күнінен кейін күнтізбелік он күн өткен соң қолданысқа енгізіледі).

      3. Осы шешім мен қаулы мемлекеттік тіркеуден өткен күнінен бастап күшіне енеді.

|  |  |
| --- | --- |
| Сесcия төрағасы
 | Облыс әкімі
 |
| Облыстық мәслихат хатшысы
 |
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК